Pasop vir wolwe in skaapklere | Netwerk24
Wonder Maar Net, Kaapstad
'n Covid-19-entstof word in 'n spuitnaald opgetrek. Foto: Mlungisi Louw
Dit sal raadsaam wees vir regerings om in die belang van hul burgers dubbel versigtig te wees met besluite oor mandate vir inentings. Ongelukkig het die wêreld se voorste ontwikkelaar en verskaffer van die Covid-19-entstof nie 'n vlekvrye geskiedenis wanneer dit kom by eerlikheid en betroubaarheid op sakevlak nie.
Die media is vol van lofbetuigings oor die prestasies van farmaseutiese maatskappye om in rekordtyd wonderlike toor-entstowwe te skep. Dít om die mensdom te help in sy stryd ten einde die wêreldwye pandemie in al sy variante die hok te slaan. Maar min, indien enigiets, word gerep oor die sake-etiek van die spelers.
Hoeveel mense is byvoorbeeld bewus daarvan dat Pfizer in 2009 'n wêreldrekord-boete van $2,3 miljard moes betaal om sy strafregtelike en siviele aanspreeklikheid te delg wat voortgespruit het uit die onwettige advertensie van sekere farmaseutiese produkte, insluitend Bextra, Geodon, Zyvox en Lyrica?